Só lyk jongste Covid-19-statistieke(Argieffoto) Die Nasionale Instituut vir Oordraagbare Siektes (Nios), het Dinsdagaand die jongste Covid-19-statistieke vir Suid-Afrika bekendgemaak. Altesaam 8 436 nuwe gevalle is aangemeld wat ŉ positiwiteitskoers van 17,8% verteenwoordig. Dit bring die totale gevalle op 1 761 066 te staan. Minstens 12 270 842 toetse is reeds gedoen. Die meeste van die nuwe gevalle wat sedert die vorige verslag aangemeld is, is van Gauteng (64%), gevolg deur die Wes-Kaap (7%), Noordwes (6%), Vrystaat (6%) en KwaZulu-Natal (5%). Nog 208 sterftes is sedert die vorige verslag aangemeld en dit bring die dodetal op 58 087 te staan. Altesaam 1 616 405 (91,8%) persone het reeds herstel. Sedert die vorige verslag was daar ŉ toename van 1 415 hospitaal-opnames en 157 persone wat in die hospitaal gesterf het. Daar is tans 8 359 Covid-19-pasiënte in 652 staat- en privaat hospitale. Provinsiale statistiek: Sterftes en persone wat herstel het: